12. Pooled sõlmisid lepingu enne võlaõigusseaduse jõustumist (1. juulil 2002. a), kuid see on hagejapoolse ülesütlemise tõttu lõppenud pärast võlaõigusseaduse jõustumist. Kuivõrd tegemist on kasutusrendilepinguga ja see on kestvusleping, tuleb võlaõigusseaduse, tsiviilseadustiku üldosa seaduse ja rahvusvahelise eraõiguse seaduse rakendamise seaduse § 12 lg 1 järgi kohaldada asjas võlaõigusseadust (vt ka Riigikohtu 28. veebruari 2007. a otsus tsiviilasjas nr 3-2-1-1-07, p 17 ning 29. aprilli 2008. a otsus tsiviilasjas nr 3-2-1-33-08, p 12).